Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: A hitelintézetek és a pénzügyi vállalkozások éves beszámoló készítési és könyvvezetési kötelezettségének sajátosságairól szóló 250/2000. (XII. 24.) Korm. rendelet (a továbbiakban: Rendelet) 2. §-a a következõ 28. ponttal egészül
Paragraph Index: 289

(1) A Rendelet 10. §-ának (3) bekezdése helyébe a következõ rendelkezés lép: „(3) A (2) bekezdés f) pontja szerinti kamatjellegû jutalékbevételek, illetve jutalékráfordítások közé tartozik többek között: a rendelkezésre tartási jutalék, a kezelési költség, a folyósítási jutalék, a váltó leszámítolási díj, illetve kamat, a faktoring díj, illetve kamat, az értékpapírkölcsön után kapott, illetve fizetett kölcsönzési díj, az óvadéki repó- és a valódi penziós ügyletek után járó vagy fizetendõ kamatok, a kamatfedezeti célú határidõs, opciós, valamint swap ügyleteknél felmerülõ, az üzleti év eredményében ilyen címen figyelembe vehetõ kamat- és árfolyamkülönbözetbõl származó kamatként elszámolt bevétel, illetve ráfordítás, ha a fedezett — nem kereskedési célú — alapügylet eredménye is kamat — vagy kamatjellegû ráfordítás —, illetve bevétel. A valós értéken történõ értékelés alkalmazása esetén a kamatfedezeti ügylet után a tárgyévben elszámolható nyereség kamatjellegû ráfordítást csökkentõ tételként, a veszteség kamatjellegû bevételt csökkentõ tételként vagy a kamatbevételt, illetve kamatráfordítást kiegyenlítõ tételként kerül elszámolásra.”

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes